da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da de da da da da de en da da da de da da en da da en da da en da da en da da en da da en da en en da nl en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
SPC - sådan gør du - Medicin.dk
World Patient Safety Day 17.9.
Medicin.dk støtter op med film og temamøde
Er du fra en medicinvirksomhed - og vil du gerne orientere medicin.dk om nyt eller opdateret SPC? Så se her!
Vil du orientere om:
1. Opdateret SPC - du behøver ikke gøre noget
Nu, og siden sommeren 2016, henter redaktionsekretariatet på medicin.dk dagligt opdaterede og nye SPC’er fra EMA’s og Lægemiddelstyrelsens hjemmesider. Databasen sammenligner automatisk med foregående version af SPC, på en måde så det tydeligt fremgår, hvilke ændringer der er tale om siden forrige version. Du skal derfor ikke længere sende os opdaterede SPC'er. Mailadressen spc@dli.dk er blevet nedlagt.
2. Nyt SPC for nyt præparat med kendt indholdsstof - du behøver ikke gøre noget
Da redaktionssekretariatet på medicin.dk også har adgang til Lægemiddelstyrelsens filer med ændringer til de kommende medicinpriser ("takstfilerne"), vil medicin.dk altid publicere en ny præparatbeskrivelse samtidig med, at det nye præparat kommer i medicinpriser.dk.
3. Nyt SPC for nyt indholdsstof eller ny kombination af indholdsstoffer - vær på forkant!
Skal du til at lancere et helt nyt præparat med nyt indholdsstof, eller en ny kombination af indholdsstoffer, er det en god ide at tage kontakt til os mindst fire uger før, du forventer at produktet optages i medicinpriser.dk. Send os godkendt SPC til kontakt@medicin.dk og forventet dato for optagelse i medicinpriser.dk. Hvis du gør det, er der god sandsynlighed for, at vi kan have en fuld præparatbeskrivelse klar, når produktet lanceres.
"Kort beskrivelse" - om den redaktionelle procedure
Udarbejdelsen af præparatbeskrivelser med nyt indholdsstof, eller ny kombination af indholdsstoffer, er en tidskrævende proces, fordi den involverer en lang række redaktionelle procedurer. Derfor vil vi, hvis vi ikke er orienteret på forhånd, i første omgang kun nå at få udarbejdet en såkaldt "kort beskrivelse" af præparatet. Den indeholder fx information om anvendelsesområde, dispenseringsformer, supplerende overvågning og enkelte andre oplysninger. Det vil fremgå af en kort beskrivelse, at "Præparatet er under redaktionel bearbejdning". En fuld beskrivelse vil som regel kunne ses efter fire uger.
Fuld information om produktet fra start?
Hvis du gerne vil sikre dig en fuld beskrivelse af det nye præparat fra start, så send godkendt SPC og markedsføringsdato til kontakt@medicin.dk mindst fire uger før produktet optages i medicinpriser.dk.
Er du i tvivl, så kontakt os på kontakt@medicin.dk.
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø